Տրաուլեր

Տրաուլեր (անգլ․ trawler, < trawl — տրալ, ուռկան), ձկնորսական նավ, որը նախատեսված է տրալով ձուկ որսալու համար։ Ըստ ձկնորսական սխեմայի տիպի տրաուլերները լինում են կողային և նավախելի, ըստ ջրատարողության՝ փոքր (մինչև 350 տ), միջին (350-2500 տ) և մեծ (2500 տ-ից ավելի) տարողության։ Տրաուլերի երկարությունը հասնում է 125 մ, գլխ․ շարժիչի հզորությունը 3,7 Մվտ է և ավելի, արագությունը՝ 28 կմ/ժ (~15 հանգույց)։ Ունի ձկնորսական, սառցարանային, ձկնամշակման, էլեկտրառադիոնավագնացային սարքավորումներ։